**УКУСИ**

**1.** Храна коју једемо може бити различитог укуса: слана, слатка, кисела, љута или горка.

а) Разврстај следеће намирнице према укусу:

**мед, грисине, лимун, супа, фефероне, какао, сладолед, лук, кафа, краставчићи, чипс, поморанџа, грејпфрут, торта, ајвар, шунка, вишње.**

б) Покушај да додаш још по један пример у сваку колону.

|  |  |  |  |  |
| --- | --- | --- | --- | --- |
| СЛАНО | СЛАТКО | КИСЕЛО | ЉУТО | ГОРКО |
|  |  |  |  |  |

2. Када у неко јело не ставимо довољно соли, кажемо да је то јело **бљутаво**. Да ли си некад јео нешто бљутаво? Шта? Како ти се допало? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Који ти укус највише волиш?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Многа деца највише воле да једу слатку храну иако знају да то није здраво. Прочитај следећу причу па одговори на питања.

**ПЕТАО И ЛИСИЦА ОД ЧОКОЛАДЕ**

За празник мама купила петла и лисицу од чоколаде и рекла:

‒ Јаснице, немој одмах да их поједеш, сад има и колача. Метни их на сто, биће ти другови.

А тата је рекао:

‒ Тако ћеш лепо украсити собу.

Јасна је узела петла и лисицу и метнула их на сто. Сутрадан је на столу била само лисица.

Мама је упитала Јасну:

‒ Јасна, па где је твој петао?



Тата је рекао:

‒ Можда је отишао у град да кукуриче.

А Јасна је рекла:

‒ Ја знам где је. Петла је појела лисица.

Мама је викнула.

‒ Лисицу треба убити.

Сутрадан на столу није било ни лисице.

Мама је опет питала:

‒ Јасна, па где је сада лисица?

Јасна је мирно рекла:

‒ Лисицу је синоћ убио ловац и однео.

Драган Лукић

а) Шта је Јасна добила на поклон од родитеља?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) Шта су родитељи саветовали да уради са поклоном?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) Шта је Јасна рекла – шта се десило са петлом?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) Шта ти мислиш да се стварно догодило?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

д) Како је Јасна објаснила нестанак лисице?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ђ) Шта ти мислиш да се десило са лисицом?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

е) Шта мсилиш о девојчици Јасни? Каква је она?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_